ไฟแนนซ์ทูเดย์
โดย...นายรัษฎา
18 เม.ย. 2559

โดย...นายรัษฎา
...ทดลองนำร่องเปิดขายทอดตลาดทรัพย์ด้วยวิธีทางอิเล็กทรอนิกส์ หรือออนไลน์ ไปรอบหนึ่ง เมื่อปลายเดือน มี.ค.ที่ผ่านมา ได้ผลพอสมควร พองวดที่ 2 กรมบังคับคดีเปิดขายเมื่อวันที่ 17 เม.ย. โดยให้ส่งคำสั่งซื้อทางอิเล็กทรอนิกส์จาก 4 จังหวัด คือ เชียงใหม่ นครราชสีมา ขอนแก่น และสงขลา ผลปรากฏว่า ขายได้ 16 ล้านบาท ส่วนครั้งที่ 3 จะเปิดขายทางออนไลน์วันอาทิตย์ที่ 8 พ.ค.นี้ 
...น่าติดตามว่า ระบบชำระเงินแห่งชาติ หรืออี-เพย์เมนต์จะช่วยผ่อนคลายปัญหาที่กำลังรุมเร้าฐานะคลังของไทยได้มากน้อยแค่ไหน เพราะในขณะที่รายจ่ายจ่อคอหอยรัฐบาลอยู่เป็นล้านล้านบาทจากโครงสร้างพื้นฐานที่ต้องสร้าง แต่ฟากรายได้กลับหดตัวลงอย่างน่าใจหาย
...การเร่งนำระบบอี-เพย์เมนต์มาใช้ โดยให้คนไทยมีไอดีประจำตัว จะใช้โทรศัพท์มือถือหรือบัตรประชาชนก็ได้ แล้วผูกกับบัญชีธนาคารนั้น จะช่วยให้เมื่อใดก็ตามที่รูดบัตรซื้อสินค้า หรือสั่งสินค้าทางออนไลน์ รัฐบาลก็จะสแกนการเสียภาษีของร้านค้าที่ถูกรูดบัตรซื้อสินค้าได้ทันที
...แต่ปัญหาคือ เครื่องรูดบัตรที่รัฐตั้งเป้าให้ติดตั้งระยะแรกๆ เพียง 2 ล้านเครื่องทั่วประเทศนั้น จะเพียงพอให้รัฐสแกนร้านค้าได้ทั่วถึงหรือไม่เท่านั้น และจะช่วยขยายฐานภาษีได้มากน้อยเพียงไร